ธนารักษ์จัดงานเถิดพระเกียรติในหลวง
กรมธยารักษ์จัดนิทรรศการเถิดพระเกียรติในหลวงพระชนมพรรษา 84 พรรษา มีการแสดงทรัพย์สินมีค่าหาดูได้ยาก และจำหน่ายเหรียญกษาปณ์ที่ได้รับความนิยมแต่หาได้ยาก
10 มิ.ย. 2554

กรมธยารักษ์จัดนิทรรศการเถิดพระเกียรติในหลวงพระชนมพรรษา 84 พรรษา มีการแสดงทรัพย์สินมีค่าหาดูได้ยาก และจำหน่ายเหรียญกษาปณ์ที่ได้รับความนิยมแต่หาได้ยาก
นายวินัย วิทวัสการเวช อธิบดีกรมธนารักษ์ กล่าวว่า เนื่องในปีมหามงคลแห่งการเฉลิมฉลองเนื่องในโอกาสพระบาทสมเด็จพระเจ้าอยู่หัวทรงเจริญพระชนมพรรษา 84 พรรษา กรมธนารักษ์ได้จัดงานนิทรรศการชื่อว่า “เทิดพระเกียรติ 84 พรรษา ราชาแห่งแผนดิน” โดยมีวัตถุประสงค์เพื่อเป็นการเทิดพระเกียรติ และเผยแพร่พระเกียรติคุณของพระบาทสมเด็จพระเจ้าอยู่หัว ที่พระองค์ทรงงานอย่างหนัก และประกอบพระราชกรณียกิจนานัปการ อันเป็นประโยชน์ต่อประเทศชาติและเพื่อความผาสุกของประชาชนชาวไทยทั้งประเทศตลอดมา
ทั้งนี้ งานนิทรรศการ จะจัดที่ศูนย์การประชุมแห่งชาติสิริกิติ์ ตั้งแต่วันที่ 15–19 มิ.ย. 2554 เวลา 10 โมงเช้า ถึง 2 ทุ่ม 
ภายในงานนิทรรศการประกอบไปด้วย 5 โซน ดังนี้ โซนที่ 1 เพชรยอดมงกุฎกษัตริย์รัตนโกสินทร์ ชื่นชมพระราชประวัติอันยิ่งใหญ่ “เล่าเรื่องในหลวงผ่านเหรียญ” โซนที่ 2  ทับทิมสยามรัตนะ นำเสนองานด้านทรัพย์สินมีค่าของแผ่นดินอันทรงคุณค่า
สำหรับโซนที่ 3 แผ่นดินรัตนโกสินทร์เลิศล้ำคุณค่า จัดแสดงนิทรรศการที่ราชพัสดุและโครงการพระราชดำริในที่ราชพัสดุ โซนที่ 4  กษาปณ์ศิลป์...สินมีค่าของแผ่นดิน นำเสนอประวัติโรงกษาปณ์ตั้งแต่อดีตจนถึงปัจจุบัน และ โซนที่ 5  กิจกรรมต่างๆ   อาทิ การตรวจสอบราคาประเมินที่ดินโดยนำเลขที่โฉนดมาตรวจสอบราคารู้ผลใน 1 นาที เปิดจำหน่าย จ่ายแลกเหรียญกษาปณ์ที่ระลึก เหรียญที่ระลึก ที่หายากและได้รับความนิยม